Fahagagana nataon' i Jesoa
Ny fahagagana nataon' i Jesoa dia ireo zava-niseho tsy araka ny lalànan' ny natiora izay notanterahin' i Jesoa araka ny Testamenta Vaovao. Araka ny voasoratra ao amin' ireo Evanjely dia nanao fahagagana i Jesoa ka nitana toerana lehibe izany. Nisy fanasitranana mahagaga sy famoahana demonia vokatry ny finoana. Nisy koa ny fanovana ny rano ho divay tamin' ny fampakaram-bady tao Kanà. Nisy ny fananganana amin' ny maty sahala amin' ny an' i Lazarôsy (na Lazara), ny fampitomboana ny mofo sy ny hazandrano.

Ny Evanjely dia ahitana karazana fahagagana telo notanterahin' i Jesoa, dia ny fandroahana fanahy ratsy sy ny fanasitranana aretina ary ny fanehoana zava-mahatalanjona eo amin' ny zavaboary . Ao amin' ny Evanjelin' i Joany dia antsoina hoe "famantarana" ny fahagagana sady io evanjely io dia manantitra ny asan' Andriamanitra izay ao ambadik' ireo fahagagana ireo. Ao amin' ny Testamenta Vaovao dia ny fitsanganan' i Jesoa tamin' ny maty no fahagagana lehibe indrindra ka io no ivon' ny finoan' ny Kristiana. Ao amin' ny Testamenta Vaovao i Jesoa dia manazava fa ny fahagagana dia tenteraka amin' ny alalan' ny finoana an' Andriamanitra, araka  ny hita ao amin' ny Evanjelin' i Matio (Matio 17.20).

Lisitry ny fahagagana nataon' i Jesoa

Jereo koa 

 Fahagagana
Fanoharana ao amin' ny Evanjely
Fahasitranana mahagaga

Loharano sy fanamarihana